Tað er Petur Zachariassen, Tórshavn, sum hevur teknað býarmerkið hjá Klaksvíkar kommunu. Hann vann búmerkjakappingina um búmerkið fyrst í 70'unum. Hugskotið til búmerkið er lutvíst kveikt av búmerkinum hjá J. F. Kjølbro, eini fyritøku, sum hevði stóran týdning fyri Klaksvík. Kunoyggin og víkin skulu ímynda fiskin, sum hevur verið høvuðsinntøkukeldan í Klaksvík í mong ár. Tann søguligi parturin er lýstur við neystinum og tann vinnuliga framgongdin við bryggjunum. Býarmerkið er búmekið hjá Klaksvíkar kommunu og verður brúkt í marknaðarføring av kommununi.